Maya Griffiths                                                                                      Rhif Myfyriwr-1901110

“Ysgrifennwch adroddiad adfyfyriol personol yn archwilio natur cymunedau, teuluoedd ac ysgolion mewn perthynas a’ch credoau a’ch tybiaeth- sut gallai’r rhain lywio eich datblygiad i fod yn athro proffesiynol”
Cyflwyniad
Dros y tymor diwethaf, rwyf wedi cael profiad agosach i mewn i ysgol gynradd, sydd wedi arwain fi at well dealltwriaeth o sut mae’r ysgol yn gweithio. Dros y cyfnod, wnes i ddysgu am sut mae’r ysgol benodol yma yn sicrhau'r addysg gorau ar gyfer ei ddisgyblion a phwy mae nhw yn cydweithio gyda , gan hefyd ddilyn Cwricwlwm Cymru a chreu amgylchedd dysgu effeithiol a ddiogel i’r plant.

Credoau a thybiaethau personol
Yn fy marn i, mewn ystafell dosbarth am ddisgyblion cyfnod sylfaen, mae’n bwysig ein bod ni fel athrawon yn gallu sicrhau strwythur, i baratoi beth rydym yn dysgu a phryd. Yn ogystal â chynllunio gwersi creadigol a diddorol i sefydlu addysgu effeithiol. 

Mae adeiladu perthnasoedd yn hollol bwysig hefyd, rhwng rhieni/gofalwr y plentyn a’r disgybl. Bydd y perthynas yma yn sicrhau bod rhieni'r plentyn gyda dealltwriaeth o fwriadon yr ysgol. Bydd cyfathrebu’n aml gyda’r disgyblion a chreu amgylchedd dysgu diogel yn sicrhau bydd y plant yn teimlo’n gysurus.

Credaf hefyd, dylai athrawon bod yn barod i ymateb i wahanol sefyllfaoedd. Bydd pob plentyn yn dod o gefndiroedd amrywiol, felly mae’n bwysig i ni fod yn barod i siarad â phawb. Bydd heriau a sefyllfaoedd mae rhaid i ni wynebu yn wythnosol neu hyd yn oed dyddiol. Felly yn fy marn i, mae proffesiynoldeb yn chwarae rôl bwysig yn y swydd. 

Yn ôl (CNDLS, 2020), i fod yn athrawon effeithiol a proffesiynol, mae rhaid cael ystod eang o sgiliau. Mae gallu adnabod pob disgybl yn unigol a beth yw ei ffordd orau o ddysgu, a gallu cynllunio gwersi sydd yn cwrdd â'i anghenion. Mae dysgu’n ffordd bositif yn bwysig, oherwydd fydd yn ysgogi’r disgyblion i ddysgu. Trwy ategu at fy nghredoau, maen nhw i gyd yn hanfodol i fod yn athrawes ysgol gynradd lwyddiannus.

Yr ysgol Lleoli
Yn fy ysgol lleoli, yn ôl adroddiad (Estyn, 2018) mae 482 o blant yn mynychu'r ysgol, sydd yn cael ei addysgu trwy gyfrwng y Gymraeg fel iaith gyntaf. Mae dim ond 10% o’i ddisgyblion yn siarad Cymraeg yn y tŷ, felly mae’n hanfodol i’r athrawon yr ysgol ddefnyddio’r iaith ar bob adeg . Mae dim ond 7% yn archebu cinio ysgol am ddim, sydd yn isel iawn gan gymharu â’r 20% sydd yn archebu nhw yn Abertawe yn gyfan gwbl (Save the children, 2012). Mae yna 22% o’r disgyblion gydag anghenion ddysgu ychwanegol (Estyn, 2018), felly sut gall yr ysgol cynorthwyo’r hyn? 

Cwricwlwm Yng Nghymru
Mae’r ysgol yn dilyn Cwricwlwm yng Nghymru , i sicrhau llwyddiant i ddisgyblion ei ysgol. Mae’r cwricwlwm yma yn llwyddiannau’r disgyblion i ddatblygu a chyrraedd y pedwar diben. Wrth gyflawni'r pedwar diben, bydd gan bob unigolyn disgwyliadau cadarnhaol ac uchel (Cwricwlwm i Gymru, 2018). Pwrpas y cwricwlwm yw sicrhau bod disgyblion yr ysgol yn cael y siawns i brofi pob math o feysydd dysgu i ddatblygu’r sgiliau angenrheidiol ac adnabod y wybodaeth sydd yn berthnasol i’w dyfodol. Nid dim ond beth mae’r plant yn dysgu, ond sut mae’r plant yn dysgu yn hollol bwysig hefyd, mae ystod eang o strategaethau addysgu yn sicrhau dysgu effeithiol (Hwb, 2020).

Amgylchedd Ffisegol Dosbarth Dysgu
Mae amgylchedd ffisegol ddosbarth i blant cyfnod sylfaen yn bendant effeithio ddysgu’r disgyblion. Mae’n hollol bwysig tynnu sylw plant tuag at y dosbarth dysgu. Wrth greu ystafell dosbarth creadigol a lliwgar, llawn adnoddau, mae hyn yn diddori’r disgyblion am beth maent yn ei ddysgu, sydd felly hefyd yn gwella ei lefelau ffocws (Edu-quip, 2020). Yn ôl (HEAD, 2015), mae amgylchedd dosbarth effeithiol yn gallu gwella dysgu'r plant gan 16%. Trwy gael ystod eang o ardaloedd dysgu yn yr ystafell dosbarth, mae’n sicrhau bod y plant yn cael eu haddysgu amrywiaeth o bynciau gofynnol mewn ffordd effeithiol (IRIS Center, 2020). Yn ôl (Estyn, 2018), mae fy ysgol lleoliad yn sicrhau pwnc gwahanol am y dosbarth, felly mae ganddyn nhw ddiddordeb pob tro, yn lle diflasu dros amser. Mae pynciau ffres a diddorol yn sicrhau bod y plant yn barod i ddysgu rhywbeth newydd. Mae barn y plentyn am y pynciau yn cael ei ystyried hefyd.

Yn ystod cyfnod profi yn yr ysgol lleoli, wnes i ddysgu fwy am sut maen nhw yn sicrhau amgylchedd ffisegol effeithiol i ddysgu’r plant. Yn ystod edrych ar ddyluniad yr ystafell dosbarth yr ysgol, wnes i weld amrywiaeth o adnoddau yn y dosbarth, fel llyfrau, adnoddau i liwio a phaentio, gwrthrychau sy’n cael ei ddefnyddio wrth ddysgu ac amrywiaeth o ardaloedd. Bydd yr holl adnoddau yn sicrhau bod y plant yn dysgu mewn gwahanol ffordd, sydd hefyd yn helpu nhw i ddatblygu a dysgu sgiliau newydd. Roedd yr ardaloedd yn cynnwys ardal dwr a thywod, cornel ddarllen, ardal chwarae rôl,  mathemateg ayyb, sydd yn dangos gwahanol fathau o ddysgu. Bydd y gwahanol ardaloedd yma yn helpu’r plant ddatblygu amrywiaeth o sgiliau fel rhifedd, cyfathrebu, dychymyg ayyb.  

Gweithio gyda Rhieni/Gofalwr y Disgybl
Mae cael digon o gyswllt ac adeiladu perthynas gyda rhieni neu ei gofalwyr yn hollol bwysig am lwyddiant ac addysg ei ddisgyblion. Trwy weithio mewn partneriaeth gyda’r rhieni, mae’n sicrhau bod ganddyn nhw well dealltwriaeth o fwriadon yr ysgol, yr hyn sy’n cael ei ddysgu a sut, a hefyd bod yn ymwybodol o sut i gyflawni gwaith cartref (Estyn, 2009). 

Yn fy ysgol lleoli, mae gan yr athrawon cysylltiad cryf gyda rhieni ei ddisgyblion i sicrhau'r cymorth sydd angen (Estyn,2018). Bydd yr ysgol yn cynnal nosweithiau rhieni er mwyn holi unrhyw gwestiynau a chael diweddariadau pwysig. Mae’r nosweithiau yma hefyd yn gwella sgiliau a dealltwriaeth llythrennedd a darllen y rhieni, er mwyn gallu helpu eu plant cyflawni cynnydd academaidd cartrefol. Rydw i  yn adnabod o adroddiad (Estyn,2018) bod dim ond 10% o’i ddisgyblion yn siarad yr iaith Cymraeg yn y tŷ, felly sut mae’r ysgol yn gweithio mewn partneriaeth efo’r rhieni i wella hyn? Ar wefan yr ysgol, mae yna adnoddau dysgu Cymraeg am y rhieni, yn ogystal â chael sesiynau Cymraeg wyneb i wyneb yn yr ysgol. Dyma pam mae gweithio mewn partneriaeth yn hollol bwysig. Os yw’r rhieni yn gwthio’u hunain i fod yn rhan o ddatblygiad ei phlentyn yn ieithyddol, bydd hyn yn gwella iaith Cymraeg y plentyn yn llwyr. Mae’r ysgol hefyd yn ala llyfrau dysgu'r disgyblion cartref pob hanner dymor, er mwyn i’r rhieni bod yn ymwybodol o ddatblygiadau academaidd ei phlentyn. Yn ogystal â hyn, mae’r wefan hefyd yn cyflwyno strategaethau o sut gall y rhieni helpu ei phlant gyda llythrennedd a rhifedd. Er mwyn i’r rhieni adnabod sut mae’r athrawon yn dysgu ei phlant, mae’r ysgol yn cynnal diwrnod “dewch a’ch rhiant i ysgol”. Felly ar y cyfan mae’r rhieni yn chwarae rhan arwyddocaol mewn addysg ei phlant. Mae gweithio gyda’n gilydd fel athrawon, rhieni a’r dysgwyr yn sicrhau llwyddiant academaidd.

Cydweithio efo’r Cymuned
Trwy gydweithio gyda’r cymunedau lleol, mae’n rhoi ystod eang o ddysgu i’r disgyblion, yn ogystal â sicrhau bod nhw yn ymwybodol o bynciau sydd yn cysylltu â’ch bywydau go iawn (Lqbal,K, 2018).
O’r diwrnodau profi yn fy ysgol lleoli, wnes i ddysgu bod yr ysgol yn cydweithio llawer gyda’r gymuned leol er mwyn gwella dealltwriaeth ei disgyblion. Mae gan yr ysgol Hwb gyda’r gymuned, lle bydd aelodau’r gymuned yn ymweld â’r ysgol a chael sesiynau disgyblion, e.e. pobl sy’n dysgu am groesi’r heol, yr heddlu ac aelodau gorsaf tan. (Estyn,2018) Pwysigrwydd rhain yw, mai’r plant yn cael dealltwriaeth o aelodau’r gymuned sydd yn helpu diogelwch a lles y disgyblion. Bydd y plant yn teithio i wahanol ardaloedd yn Abertawe, e.e marchnad leol i brynu bwyd a mynd i’r stondin i gydweithio gydag aelodau’r gymuned ac adnabod sut i ddelio gydag arian. Yn wythnosol, mae’r plant yn ymweld â’r ‘Coedwig’ sydd yn ardal natur i sicrhau dysgu tu allan a chael awyr iach. Bydd yr hyn yn codi parch y disgyblion at fywyd natur. Yn ystod ymweld, bydd y plant yn defnyddio adnoddau o’r goedwig a hefyd glanhau'r ardal natur, sydd yn sicrhau bod nhw’n gwerthfawrogi byd. Bydd y disgyblion hefyd yn ymweld â Plantasia a’r traeth i ddysgu am natur. Mae dysgu allanol yn hollol bwysig am iechyd a lles y disgyblion. 

Casgliad
Ar y cyfan, o’r holl waith ymchwil, i fod yn athrawon llwyddiannus a proffesiynol, mae’n bwysig i ni gael amrywiaeth o sgiliau angenrheidiol i sicrhau dysgu effeithiol. Mae’r rhain yn amrywio o allu cyfathrebu a’ch disgyblion, rhieni ac aelodau staff a hefyd allu creu gwersi diddorol a hwylus i’ch disgyblion. Mae gwrando ar yr hyn sydd gan y plentyn i’w ddweud, yn ogystal â dealltwriaeth rhieni o’r cwricwlwm a math o wersi’r ysgol yn hanfodol hefyd. Mae cydweithio efo’r cymunedau lleol hefyd yn hollol bwysig am addysg y disgyblion.

Yn yr ysgol lleoli, rwyf wedi dysgu amrywiaeth o bethau newydd am sut mae’r ysgol yn gweithio, e.e gwersi tu allan sydd yn cael ei chynnal, trefnau’r dydd, adnoddau, amgylchedd ddysgu’r dosbarth a sut mae’r ysgol yn gweithio gyda rhieni a gadai gilydd. Mae’r ysgol hefyd yn dilyn amrywiaeth o bolisïau am les a datblygiad pob disgybl yn yr ysgol. Mae’r holl wybodaeth yma yn helpu fi ddatblygu ac adnabod sut i fod yn athrawes lwyddiannus. 

[bookmark: _GoBack]Gan gysylltu â Safonau Proffesiynol (SAC), bwriad y safonau yma yw cyflawni’r holl ddisgwyliadau sydd ei angen i fod yn athrawon dda (Hwb, 2020) . Rydw i yn ymwybodol o’r holl sgiliau sydd ei angen i fod yn athrawes proffesiynol ac felly bydd y safonau yma yn helpu ni cyrraedd nhw i ddatblygu a bod yn yr athrawon gorau a phosib yn y dyfodol.

